title: Regulamentul de punere în aplicare (UE) nr. 1356/2014 al Comisiei din 17 decembrie 2014 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectoarele cărnii de pasăre și ouălor, precum și pentru ovalbumină

text:
               19.12.2014

               RO

               Jurnalul Oficial al Uniunii Europene

               L 365/87

         REGULAMENTUL DE PUNERE ÎN APLICARE (UE) NR. 1356/2014 AL COMISIEI
   din 17 decembrie 2014
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectoarele cărnii de pasăre și ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe de import suplimentare, precum și prețurile reprezentative în sectoarele cărnii de pasăre și ouălor și pentru ovalbumină.

               (2)

               Din controlul regulat al datelor pe baza cărora se determină prețurile reprezentative pentru produsele din sectorul cărnii de pasăre și din cel al ouălor și pentru ovalbumină rezultă că este necesară modificarea prețurilor reprezentative pentru importurile de anumite produse, ținând seama de variațiile prețurilor în funcție de origine.

               (3)

               Regulamentul (CE) nr. 1484/95 ar trebui modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, ar trebui ca prezentul regulament să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2014

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de stabilire a drepturilor de import suplimentare în sectoarele cărnii de pasăre și ouălor și pentru albumina din ouă și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ

            „ANEXA I

                        Cod NC

                        Descrierea mărfurilor

                        Preț reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Origine (1)

                        0207 12 10

                        Carcase de pui congelate, denumite «pui 70 %»

                        125,5

                        0

                        AR

                        0207 12 90

                        Carcase de pui congelate, denumite «pui 65 %»

                        145,2

                        0

                        AR

                        151,5

                        0

                        BR

                        0207 14 10

                        Bucăți dezosate, congelate, de cocoși și de găini

                        328,6

                        0

                        AR

                        246,8

                        16

                        BR

                        343,8

                        0

                        CL

                        278,1

                        7

                        TH

                        0207 14 50

                        Piepturi de pui congelate

                        208,7

                        1

                        BR

                        0207 14 60

                        Pulpe de pui congelate

                        136

                        2

                        BR

                        0207 27 10

                        Bucăți dezosate, congelate, de curcani și de curci

                        361,5

                        0

                        BR

                        516,1

                        0

                        CL

                        1602 32 11

                        Preparate nefierte din cocoși și din găini

                        252,3

                        10

                        BR

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul «ZZ» reprezintă «alte origini».”


title: Regulamentul de punere în aplicare (UE) 2017/1865 al Comisiei din 16 octombrie 2017 de aprobare a unei modificări a caietului de sarcini al unei denumiri de origine protejate sau al unei indicații geografice protejate [Vacqueyras (DOP)]

text:
               17.10.2017

               RO

               Jurnalul Oficial al Uniunii Europene

               L 266/5

         REGULAMENTUL DE PUNERE ÎN APLICARE (UE) 2017/1865 AL COMISIEI
   din 16 octombrie 2017
   de aprobare a unei modificări a caietului de sarcini al unei denumiri de origine protejate sau al unei indicații geografice protejate [Vacqueyras (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               Comisia a examinat cererea de aprobare a unei modificări a caietului de sarcini al denumirii de origine protejate „Vacqueyras”, depusă de Franța în temeiul articolului 105 din Regulamentul (UE) nr. 1308/2013.

               (2)

               În conformitate cu articolul 97 alineatul (3) din Regulamentul (UE) nr. 1308/2013, Comisia a publicat cererea de aprobare a modificării caietului de sarcini în Jurnalul Oficial al Uniunii Europene
                   (2).

               (3)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (4)

               Așadar, în conformitate cu articolul 99 din Regulamentul (UE) nr. 1308/2013, modificarea caietului de sarcini ar trebui aprobată.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Vacqueyras” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 octombrie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 206, 30.6.2017, p. 9.


title: Regulamentul de punere în aplicare (UE) nr. 1023/2012 al Comisiei din 6 noiembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               7.11.2012

               RO

               Jurnalul Oficial al Uniunii Europene

               L 307/72

         REGULAMENTUL DE PUNERE ÎN APLICARE (UE) NR. 1023/2012 AL COMISIEI
   din 6 noiembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 noiembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  37,4

                  MA

                  36,0

                  MK

                  28,7

                  TR

                  65,0

                  ZZ

                  41,8

                  0707 00 05

                  AL

                  31,8

                  TR

                  130,0

                  ZZ

                  80,9

                  0709 93 10

                  TR

                  120,5

                  ZZ

                  120,5

                  0805 20 10

                  PE

                  72,2

                  ZA

                  147,0

                  ZZ

                  109,6

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  53,4

                  PE

                  42,5

                  TR

                  72,5

                  UY

                  101,2

                  ZA

                  192,5

                  ZZ

                  93,1

                  0805 50 10

                  AR

                  60,7

                  TR

                  81,7

                  UY

                  56,9

                  ZA

                  117,5

                  ZZ

                  79,2

                  0806 10 10

                  BR

                  267,1

                  PE

                  302,8

                  TR

                  162,9

                  US

                  362,2

                  ZZ

                  273,8

                  0808 10 80

                  CL

                  150,4

                  CN

                  88,9

                  MK

                  34,4

                  NZ

                  163,6

                  ZA

                  110,7

                  ZZ

                  109,6

                  0808 30 90

                  CN

                  54,3

                  TR

                  115,2

                  ZZ

                  84,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/406 al Comisiei din 8 martie 2017 de aprobare a substanței active cu risc redus virusul mozaic pepino, izolatul atenuat VX1, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
                  9.3.2017

                  RO

                  Jurnalul Oficial al Uniunii Europene

                  L 63/83

            REGULAMENTUL DE PUNERE ÎN APLICARE (UE) 2017/406 AL COMISIEI
      din 8 martie 2017
      de aprobare a substanței active cu risc redus virusul mozaic pepino, izolatul atenuat VX1, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 alineatul (1) coroborat cu articolul 13 alineatul (2),
      întrucât:

                  (1)

                  În conformitate cu articolul 7 alineatul (1) din Regulamentul (CE) nr. 1107/2009, Țările de Jos au primit, la 2 decembrie 2013, o cerere din partea Valto BV pentru aprobarea substanței active virusul mozaic pepino, izolatul atenuat VX1. În conformitate cu articolul 9 alineatul (3) din regulamentul respectiv, la 30 iunie 2014, Țările de Jos, în calitate de stat membru raportor, au notificat admisibilitatea cererii solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”).

                  (2)

                  La 10 noiembrie 2015, statul membru raportor a transmis Comisiei un proiect de raport de evaluare, cu o copie către autoritate, în care a evaluat posibilitatea ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                  (3)

                  Autoritatea s-a conformat dispozițiilor articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare, realizată de către statul membru raportor, a fost transmisă autorității la 8 septembrie 2016, sub forma unui proiect de raport de evaluare actualizat.

                  (4)

                  La data de 18 noiembrie 2016, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă virusul mozaic pepino, izolatul atenuat VX1, să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea și-a făcut publică concluzia.

                  (5)

                  La 6 decembrie 2016, Comisia a prezentat Comitetului permanent pentru plante, animale, produse alimentare și hrană pentru animale raportul de reexaminare pentru virusul mozaic pepino, izolatul atenuat VX1, și un proiect de regulament care prevede aprobarea substanței virusul mozaic pepino, izolatul atenuat VX1.

                  (6)

                  Solicitantului i s-a oferit posibilitatea de a trimite observații cu privire la raportul de reexaminare.

                  (7)

                  Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă în cauză, în special în ceea ce privește utilizările examinate și detaliate în raportul de examinare, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. Prin urmare, se consideră că respectivele criterii de aprobare sunt îndeplinite. Prin urmare, este oportun să se aprobe virusul mozaic pepino, izolatul atenuat VX1.

                  (8)

                  Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții.

                  (9)

                  De asemenea, Comisia consideră că virusul mozaic pepino, izolatul atenuat VX1, este o substanță activă cu risc redus în temeiul articolului 22 din Regulamentul (CE) nr. 1107/2009. Virusul mozaic pepino, izolatul atenuat VX1, nu este o substanță care să prezinte motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009. Virusul mozaic pepino, izolatul atenuat VX1, este o tulpină virală prezentă în mod natural în plante. Virusurile plantelor nu se reproduc în afara celulelor plantelor, nu au o structură celulară și nu produc metaboliți. De asemenea, ele nu sunt patogene pentru oameni sau animale. Se preconizează că expunerea suplimentară a oamenilor, a animalelor și a mediului prin utilizările aprobate în conformitate cu Regulamentul (CE) nr. 1107/2009 va fi neglijabilă în comparație cu expunerea naturală.

                  (10)

                  Prin urmare, este oportun să se aprobe virusul mozaic pepino, izolatul atenuat VX1, ca substanță cu risc redus. În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

                  (11)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Aprobarea substanței active
      Substanța activă virusul mozaic pepino, izolatul atenuat VX1, astfel cum este specificată în anexa I, se aprobă în condițiile prezentate în anexa respectivă.
      Articolul 2
      Modificări ale Regulamentului de punere în aplicare (UE) nr. 540/2011
      Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 martie 2017.

               Pentru Comisie

               Președintele

            Jean-Claude JUNCKER

         (1)  JO L 309, 24.11.2009, p. 1.

         (2)  EFSA (Autoritatea Europeană pentru Siguranța Alimentară), 2017. Conclusion on the peer review of the pesticide risk assessment of the active substance Mild Pepino mosaic virus isolate VX1. EFSA Journal 2017;15(1):4650 [16 pp.]. doi:10.2903/j.efsa.2017.4650.

         (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

         ANEXA I

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     Virusul mozaic pepino, izolatul atenuat VX1
                     Număr de referință DSM 26974 în Colecția germană de microorganisme și culturi de celule (DSMZ)

                     Nu se aplică

                     Nicotină < 0,1 mg/L

                     29 martie 2017

                     29 martie 2032

                     Numai utilizarea în sere poate fi autorizată.
                     În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile din raportul de reexaminare privind virusul mozaic pepino, izolatul atenuat VX1, în special din apendicele I și II la acesta.
                     În cadrul acestei evaluări generale, statele membre trebuie să acorde o atenție deosebită protecției operatorilor și a lucrătorilor, ținând seama de faptul că virusul mozaic pepino, izolatul atenuat VX1, trebuie considerat un potențial sensibilizant, ca orice microorganism. Condițiile de utilizare trebuie să includă, dacă este cazul, măsuri de atenuare a riscurilor.
                     Producătorul trebuie să asigure menținerea strictă a condițiilor de mediu și analiza controlului de calitate pe parcursul procesului de fabricație.

            (1)  În raportul de reexaminare sunt furnizate mai multe detalii privind identitatea și specificațiile substanței active.

         ANEXA II
         În partea D din anexa la Regulamentul de punere în aplicare (UE) nr. 540/2011 se adaugă următoarea rubrică:

                        Denumire comună, numere de identificare

                        Denumire IUPAC

                        Puritate (*1)

                        Data aprobării

                        Expirarea aprobării

                        Dispoziții specifice

                        „9

                        Virusul mozaic pepino, izolatul atenuat VX1
                        Număr de referință DSM 26974 în Colecția germană de microorganisme și culturi de celule (DSMZ)

                        Nu se aplică

                        Nicotină < 0,1 mg/L

                        29 martie 2017

                        29 martie 2032

                        Numai utilizarea în sere poate fi autorizată.
                        În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile din raportul de reexaminare privind virusul mozaic pepino, izolatul atenuat VX1, în special din apendicele I și II la acesta.
                        În cadrul acestei evaluări generale, statele membre trebuie să acorde o atenție deosebită protecției operatorilor și a lucrătorilor, ținând seama de faptul că virusul mozaic pepino, izolatul atenuat VX1, trebuie considerat un potențial sensibilizant, ca orice microorganism. Condițiile de utilizare trebuie să includă, dacă este cazul, măsuri de atenuare a riscurilor.
                        Producătorul trebuie să asigure menținerea strictă a condițiilor de mediu și analiza controlului de calitate pe parcursul procesului de fabricație.”

            (*1)  În raportul de reexaminare sunt furnizate mai multe detalii privind identitatea și specificațiile substanței active.


title: Regulamentul de punere în aplicare (UE) 2016/1090 al Comisiei din 5 iulie 2016 de aprobare a tiocianatului de cupru ca substanță activă existentă destinată utilizării în produsele biocide din tipul de produs 21 (Text cu relevanță pentru SEE)

text:
               6.7.2016

               RO

               Jurnalul Oficial al Uniunii Europene

               L 180/29

         REGULAMENTUL DE PUNERE ÎN APLICARE (UE) 2016/1090 AL COMISIEI
   din 5 iulie 2016
   de aprobare a tiocianatului de cupru ca substanță activă existentă destinată utilizării în produsele biocide din tipul de produs 21
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea posibilității de a fi autorizate pentru utilizare în produsele biocide. Lista respectivă include tiocianatul de cupru.

               (2)

               Tiocianatul de cupru a fost evaluat pentru utilizare în produse din tipul de produs 21, produse antivegetative, astfel cum a fost descris în anexa V la Regulamentul (UE) nr. 528/2012.

               (3)

               Franța a fost desemnată autoritate competentă responsabilă de evaluare și a prezentat raportul de evaluare împreună cu recomandările sale la 31 octombrie 2014.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 9 decembrie 2015 de către Comitetul pentru produse biocide, ținând seama de concluziile autorității competente responsabile de evaluare.

               (5)

               Conform acestui aviz, produsele biocide din tipul de produs 21 și care conțin tiocianat de cupru pot îndeplini criteriile prevăzute la articolul 19 alineatul (1) litera (b) din Regulamentul (UE) nr. 528/2012 dacă sunt respectate anumite specificații și condiții referitoare la utilizarea acestora.

               (6)

               Cu toate acestea, acceptabilitatea riscurilor legate de utilizarea de produse antivegetative, precum și caracterul adecvat al măsurilor de atenuare a riscurilor propuse ar trebui să fie confirmate în continuare. Pentru a facilita, la momentul reînnoirii aprobărilor substanțelor active antivegetative existente, analizarea și compararea riscurilor și a beneficiilor substanțelor respective, precum și a măsurilor de atenuare a riscurilor aferente, aprobarea tuturor substanțelor respective ar trebui să expire la aceeași dată.

               (7)

               Prin urmare, este oportun să se aprobe utilizarea tiocianatului de cupru în produsele biocide din tipul de produs 21, sub rezerva îndeplinirii anumitor specificații și condiții.

               (8)

               Ar trebui să se prevadă o perioadă de timp rezonabilă înainte de aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

               (9)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă tiocianatul de cupru ca substanță activă destinată utilizării în produsele biocide din tipul de produs 21, sub rezerva îndeplinirii condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Tiocianat de cupru

                  Denumire IUPAC:
                  Tiocianat de cupru I
                  Nr. CE: 214-183-1
                  Nr. CAS: 1111-67-7

                  99,5 % g/g

                  1 ianuarie 2018

                  31 decembrie 2025

                  21

                  La evaluarea produsului se acordă o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la riscurile prezentate de substanța activă.
                  În cazul în care produsele care conțin tiocianat de cupru sunt ulterior autorizate pentru utilizare de către utilizatorii neprofesionali, persoanele care pun la dispoziție pe piață produse pentru utilizatorii neprofesionali se asigură că acestea sunt furnizate împreună cu mănuși adecvate.
                  Pentru produsele biocide, autorizațiile se acordă în următoarele condiții:

                              1.

                              Pentru utilizatorii industriali sau profesionali vor fi stabilite proceduri operaționale sigure și măsuri organizatorice adecvate. Produsele vor fi utilizate cu echipament individual de protecție adecvat dacă expunerea nu poate fi redusă la un nivel acceptabil prin alte mijloace.

                              2.

                              Etichetele și, dacă există, instrucțiunile de utilizare precizează că, până la uscare, suprafețele tratate nu trebuie să se afle la îndemâna copiilor.

                              3.

                              Etichetele și, dacă sunt furnizate, fișele cu date de securitate ale produselor autorizate trebuie să indice faptul că activitățile de aplicare, întreținere și reparare se efectuează într-un spațiu izolat, pe o suprafață dură impermeabilă prevăzută cu pereți de protecție sau pe sol acoperit cu un material impermeabil, pentru a preveni pierderile și a reduce la minimum emisiile în mediu, și că eventualele pierderi sau deșeuri care conțin tiocianat de cupru se recuperează în vederea reutilizării sau eliminării.

                              4.

                              Pentru produsele care pot lăsa reziduuri în produsele alimentare sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3) și se iau măsuri adecvate de atenuare a riscurilor pentru a se asigura faptul că LMR aplicabile nu sunt depășite.

         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) 2016/1242 al Comisiei din 13 iulie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Flönz (IGP)]

text:
               29.7.2016

               RO

               Jurnalul Oficial al Uniunii Europene

               L 204/3

         REGULAMENTUL DE PUNERE ÎN APLICARE (UE) 2016/1242 AL COMISIEI
   din 13 iulie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Flönz (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Flönz”, depusă de Germania, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Flönz” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Flönz” (IGP).
   Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 13 iulie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 107, 22.3.2016, p. 12.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 374/2012 al Comisiei din 26 aprilie 2012 de modificare a Regulamentului (UE) nr. 1255/2010 de stabilire a normelor de aplicare a contingentelor tarifare de import pentru produsele din categoria „baby beef” care provin din Bosnia și Herțegovina, Croația, fosta Republică iugoslavă a Macedoniei, Muntenegru și Serbia

text:
               3.5.2012

               RO

               Jurnalul Oficial al Uniunii Europene

               L 118/1

         REGULAMENTUL DE PUNERE ÎN APLICARE (UE) NR. 374/2012 AL COMISIEI
   din 26 aprilie 2012
   de modificare a Regulamentului (UE) nr. 1255/2010 de stabilire a normelor de aplicare a contingentelor tarifare de import pentru produsele din categoria „baby beef” care provin din Bosnia și Herțegovina, Croația, fosta Republică iugoslavă a Macedoniei, Muntenegru și Serbia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) și articolul 148, coroborate cu articolul 4,
   întrucât:

               (1)

               Articolul 3 alineatul (2) din Regulamentul (CE) nr. 1215/2009 al Consiliului din 30 noiembrie 2009 privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea Europeană (2), modificat prin Regulamentul (UE) nr. 1336/2011 al Parlamentului European și al Consiliului (3), a prevăzut un contingent tarifar anual de import de 475 de tone, exprimate în greutatea carcasei, pentru produsele din categoria „baby beef” definite în anexa II la Regulamentul (CE) nr. 1215/2009 și originare din teritoriul vamal al Republicii Kosovo (4).

               (2)

               Acest contingent tarifar anual trebuie administrat în conformitate cu Regulamentul (UE) nr. 1255/2010 al Comisiei din 22 decembrie 2010 de stabilire a normelor de aplicare a contingentelor tarifare de import pentru produsele din categoria „baby beef” originare din Bosnia și Herțegovina, Croația, fosta Republică iugoslavă a Macedoniei, Muntenegru și Serbia (5).

               (3)

               Prin urmare, Regulamentul (UE) nr. 1255/2010 trebuie modificat în consecință.

               (4)

               Întrucât în conformitate cu articolul 1 din Regulamentul (UE) nr. 1255/2010 contingentele tarifare sunt deschise anual de la 1 ianuarie, prezentul regulament trebuie să se aplice de la 1 ianuarie 2012.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1255/2010 se modifică după cum urmează:

               1.

               Titlul se înlocuiește cu următorul text:

               2.

               La articolul 1, alineatul (1) se modifică după cum urmează:

                           (a)

                           se adaugă următoarea literă (f):

                                       „(f)

                                       475 de tone de produse din categoria „baby beef”, exprimate în greutatea carcasei, originare din teritoriul vamal al Republicii Kosovo (7).

                           (b)

                           al doilea paragraf se înlocuiește cu următorul text:
                           „Contingentele menționate la primul paragraf poartă numerele de ordine: 09.4503, 09.4504, 09.4505, 09.4198, 09.4199 și, respectiv, 09.4200.”

               3.

               Anexele se modifică în conformitate cu anexa la prezentul regulament.

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 aprilie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 299, 16.11.2007, p. 1.

      (2)  JO L 328, 15.12.2009, p. 1.

      (3)  JO L 347, 30.12.2011, p. 1.

      (4)  Această denumire nu aduce atingere pozițiilor privind statutul și este conformă cu Rezoluția 1244/1999 a Consiliului de Securitate al ONU și cu Avizul Curții Internaționale de Justiție privind Declarația de independență a Republicii Kosovo.

      (5)  JO L 342, 28.12.2010, p. 1.

      (6)  Această denumire nu aduce atingere pozițiilor privind statutul și este conformă cu Rezoluția 1244/1999 a Consiliului de Securitate al ONU și cu Avizul Curții Internaționale de Justiție privind Declarația de independență a Republicii Kosovo.”

      (7)  Această denumire nu aduce atingere pozițiilor privind statutul și este conformă cu Rezoluția 1244/1999 a Consiliului de Securitate al ONU și cu Avizul Curții Internaționale de Justiție privind Declarația de independență a Republicii Kosovo.”;

      ANEXĂ
      Anexele la Regulamentul (UE) nr. 1255/2010 se modifică după cum urmează:

                  1.

                  În anexa II se adaugă următoarea autoritate emitentă:

                              „—

                              Kosovo (1).

                  2.

                  Se inserează o nouă anexă VIIa:

                     „ANEXA VIIa

                  3.

                  În anexa VIII, în prima coloană a tabelului se adaugă numărul de ordine „09.4200”.

                  4.

                  În anexa IX, în prima coloană a tabelului se adaugă numărul de ordine „09.4200”.

                  5.

                  În anexa X, în prima coloană a tabelului se adaugă numărul de ordine „09.4200”.

         (1)  Această denumire nu aduce atingere pozițiilor privind statutul și este conformă cu Rezoluția 1244/1999 a Consiliului de Securitate al ONU și cu Avizul Curții Internaționale de Justiție privind Declarația de independență a Republicii Kosovo.”


title: Regulamentul de punere în aplicare (UE) 2015/1317 al Comisiei din 30 iulie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               31.7.2015

               RO

               Jurnalul Oficial al Uniunii Europene

               L 203/11

         REGULAMENTUL DE PUNERE ÎN APLICARE (UE) 2015/1317 AL COMISIEI
   din 30 iulie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  171,5

                  MK

                  26,3

                  ZZ

                  98,9

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  128,9

                  BO

                  135,7

                  UY

                  128,8

                  ZA

                  128,6

                  ZZ

                  130,5

                  0806 10 10

                  EG

                  255,9

                  MA

                  228,9

                  TN

                  185,1

                  ZA

                  115,6

                  ZZ

                  196,4

                  0808 10 80

                  AR

                  262,5

                  BR

                  105,8

                  CL

                  135,5

                  NZ

                  131,5

                  US

                  179,5

                  UY

                  139,7

                  ZA

                  134,3

                  ZZ

                  155,5

                  0808 30 90

                  AR

                  222,6

                  CL

                  139,3

                  CN

                  89,6

                  NZ

                  150,8

                  ZA

                  136,7

                  ZZ

                  147,8

                  0809 10 00

                  TR

                  226,5

                  ZZ

                  226,5

                  0809 29 00

                  TR

                  236,2

                  US

                  487,6

                  ZZ

                  361,9

                  0809 30 10, 0809 30 90

                  MK

                  80,0

                  TR

                  176,8

                  ZZ

                  128,4

                  0809 40 05

                  BA

                  59,9

                  IL

                  124,7

                  XS

                  66,1

                  ZZ

                  83,6

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 381/2011 al Comisiei din 18 aprilie 2011 de derogare de la Regulamentul (CE) nr. 967/2006 în ceea ce privește termenele pentru comunicarea cantităților de zahăr reportate din anul de comercializare 2010/2011

text:
               19.4.2011

               RO

               Jurnalul Oficial al Uniunii Europene

               L 103/5

         REGULAMENTUL DE PUNERE ÎN APLICARE (UE) NR. 381/2011 AL COMISIEI
   din 18 aprilie 2011
   de derogare de la Regulamentul (CE) nr. 967/2006 în ceea ce privește termenele pentru comunicarea cantităților de zahăr reportate din anul de comercializare 2010/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 85, coroborat cu articolul 4,
   întrucât:

               (1)

               La articolul 17 din Regulamentul (CE) nr. 967/2006 al Comisiei din 29 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește producția peste cotă în sectorul zahărului (2) se prevăd termene până la care statele membre trebuie să comunice Comisiei cantitățile reportate în anul de comercializare următor.

               (2)

               Prin derogare de la articolul 63 alineatul (2) litera (a) din Regulamentul (CE) nr. 1234/2007, la articolul 1 din Regulamentul (UE) nr. 848/2010 (3) s-a prelungit, pentru anul de comercializare 2010/2011, limita intervalului în care statele membre stabilesc termenul până la care întreprinderile trebuie să informeze statele membre cu privire la decizia de a reporta producția de zahăr excedentară.

               (3)

               Prin urmare, termenele până la care statele membre trebuie să comunice Comisiei cantitățile care urmează să fie reportate în conformitate cu articolul 17 din Regulamentul (CE) nr. 967/2006 trebuie modificate în consecință.

               (4)

               Prin urmare, este necesară, pentru anul de comercializare 2010/2011, derogarea de la termenele stabilite la articolul 17 literele (a) și (b) din Regulamentul (CE) nr. 967/2006.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Prin derogare de la articolul 17 literele (a) și (b) din Regulamentul (CE) nr. 967/2006, statele membre comunică Comisiei, până la 1 septembrie 2011, cantitățile de zahăr din sfeclă sau trestie de zahăr din anul de comercializare 2010/2011 care urmează să fie reportate în anul de comercializare următor.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Expiră la 30 septembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 aprilie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 176, 30.6.2006, p. 22.

      (3)  JO L 253, 28.9.2010, p. 1.